Document ID: 31979D0006

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Δεκεμβρίου 1978 περί αποδοχής της συστάσεως της 13ης Ιουνίου 1978 του Συμβουλίου Τελωνειακής Συνεργασίας για την τροποποίηση των άρθρων XIV α) και XVI δ) της συμβάσεως "περί της ονοματολογίας για την κατάταξη των εμπορευμάτων στα τελωνειακά δασμολόγια"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 28 και 113,
τη σύσταση της Επιτροπής,
Εκτιμώντας:
ότι τα εννέα Κράτη μέλη αποτελούν συμβαλλόμενα μέρη στη σύμβαση των Βρυξελλών της 15ης Δεκεμβρίου 1950, περί της ονοματολογίας για την κατάταξη των εμπορευμάτων στα τελωνειακά δασμολόγια- ότι το κοινό δασμολόγιο έχει καταρτισθεί με βάση αυτή την ονοματολογία-
ότι το Συμβούλιο Τελωνειακής Συνεργασίας δύναται να συστήσει στα συμβαλλόμενα μέρη τροποποιήσεις της συμβάσεως- ότι στις 13 Ιουνίου 1978, εξέδωσε σύσταση προκειμένου να τροποποιήσει τα άρθρα ΧΙV α) και XVI δ) αυτής της συμβάσεως-
ότι, σύμφωνα με την ανωτέρω σύμβαση, το κείμενο κάθε σχεδίου τροποποιήσεως ανακοινώνεται από το Υπουργείο Εξωτερικών του Βελγίου σε όλα τα συμβαλλόμενα μέρη και τις κυβερνήσεις όλων των άλλων υπογραφόντων ή προσχωρούντων Κρατών και ότι το κείμενο αυτό θεωρείται ότι γίνεται αποδεκτό αν κανένα συμβαλλόμενο μέρος δεν διατυπώσει αντιρρήσεις σε προθεσμία έξη μηνών από της ημερομηνίας της ανακοινώσεως αυτής-
ότι αν δεν υπάρξουν αντιρρήσεις, η τροποποίηση αρχίζει να ισχύει έξη μήνες μετά τη λήξη της ανωτέρω προθεσμίας-
ότι το Υπουργείο Εξωτερικών του Βελγίου ανακοίνωσε το κείμενο της συστάσεως της 13ης Ιουνίου 1978, στα συμβαλλόμενα μέρη στις 30 Ιουνίου 1978, με ισχύ από 1ηςΙουλίου 1978- ότι, κατά συνέπεια, η σύσταση θα θεωρηθεί ότι έγινε αποδεκτή στις 31 Δεκεμβρίου 1978 και θα αρχίσει να ισχύει την 1η Ιουλίου 1979 αν δεν έχει διατυπωθεί καμμιά αντίρρηση είτε για το σύνολο είτε για ένα από τα μέρη της-
ότι καμμιά αντίρρηση δεν πρόκειται να διατυπωθεί για την εν λόγω σύσταση ως προς το σύνολό της,
ΑΠΟΦΑΣΙΖΕΙ:
Άρθρο Μόνο Η σύσταση της 13ης Ιουνίου 1978 του Συμβουλίου της Τελωνειακής Συνεργασίας για την τροποποίηση των άρθρων XIV α) και XVI δ) της συμβάσεως περί της ονοματολογίας για την κατάταξη των εμπορευμάτων στα τελωνειακά δασμολόγια γίνεται αποδεκτή, προκειμένου να τύχει εφαρμογής από 1ης Ιουλίου 1979.
Έγινε στις Βρυξέλλες, στις 18 Δεκεμβρίου 1978.

Labels: 3
5